Σλαβόνσκι Μπροντ

Το Σλαβόνσκι Μπροντ (κροατικά: Slavonski Brod, σερβικά: Славонски Брод) είναι μια πόλη της ανατολικής Κροατίας με πληθυσμό 59.141 κατοίκους, κατά την απογραφή του 2011. Βρίσκεται στην ιστορική περιφέρεια της Σλαβονίας και αποτελεί την έδρα της κομητείας Μπροντ-Ποσαβίνα.http://croatia.hr/en-GB/Destinations/Town/Slavonski-Brod/Slavonia-Exceptionally-valuable-baroque-forts?Y2lcODg2LGRzXDUxMixwXDI0 Η πόλη βρίσκεται στις όχθες του ποταμού Σάβου και χρησιμεύει ως λιμάνι για τα ποταμόπλοια που τον διασχίζουν.

Ιστορία
Η περιοχή φαίνεται να κατοικείται από την περίοδο της Ρωμαϊκής Αυτοκρατορίας, όταν και ήταν γνωστή ως Μαρσονία. Οι ερευνητές δεν είναι σε θέση να απαντήσουν αν η Μαρσονία ήταν κάποιος ταχυδρομικός σταθμός ή μια μόνιμη εγκατάσταση. Επίσης, ορισμένοι δεν συμφωνούν με την άποψη ότι το Σλαβόνσκι Μπροντ βρίσκεται στη θέση της αρχαίας Μαρσονίας.https://books.google.gr/books?id=VbJEAAAAQBAJ&pg=PA26&lpg=PA26&dq=Slavonski+Brod+marsonia+roman&source=bl&ots=Vlw21FZh6f&sig=4_7lp185haLvHbjdPh-80w5UuoM&hl=el&sa=X&ei=KOIgVc3jFsG1ae37gMAO&ved=0CDAQ6AEwAg#v=onepage&q=Slavonski%20Brod%20marsonia%20roman&f=falsehttp://www.posta.hr/print.aspx?id=4836&m=-1&p=48

Οι Σλάβοι εγκαταστάθηκαν στην περιοχή γύρω στον 6ο αιώνα. Αργότερα, εξαιτίας της στρατηγικής της τοποθεσίας ανάμεσα στην Οθωμανική Αυτοκρατορία και τα βασίλεια της Ευρώπης, η περιοχή θα γίνει πεδίο συγκρούσεων. Οι Τούρκοι θα κατέχουν τον έλεγχό της από το 1536 ως το 1691, όταν και θα περάσει στην κυριαρχία της Μοναρχίας των Αψβούργων. Θα παραμείνει στον έλεγχο των Αψβούργων μέχρι το τέλος του Α΄ Παγκοσμίου Πολέμου, το 1918.Treasures of Yugoslavia, Εκδόσεις Yugoslaviapublic, Βελιγράδι, 1980

Με την ίδρυση του Βασιλείου των Σέρβων, Κροατών και Σλοβένων και την ενσωμάτωση της περιοχής σε αυτό, θα υπάρξει μεγάλη ανάπτυξη στον οικονομικό τομέα. Το όνομα της πόλης σε Σλαβόνσκι Μπροντ καθιερώθηκε εκείνη την περίοδο του Μεσοπολέμου. 

Από το 1941 ως το 1945 η πόλη ήταν μέρος του γερμανικού προτεκτοράτου της Κροατίας με αποτέλεσμα να δεχτεί έντονους βομβαρδισμούς από την πλευρά των Συμμάχων την περίοδο 1944-1945. Θεωρείται από τους βομβαρδισμούς ότι καταστράφηκε το 80% περίπου των κτιρίων της πόλης. Επίσης, υπήρξαν 897 θάνατοι αμάχων και 208 θάνατοι στρατιωτών στο Σλαβόνσκι Μπροντ και στην κοντινή πόλη Μπροντ της Βοσνίας-Ερζεγοβίνης.http://hrcak.srce.hr/index.php?show=clanak&id_clanak_jezik=11333&lang=en

Οικονομία
Η πόλη απέχει 197 χιλιόμετρα από το Ζάγκρεμπ και βρίσκεται σε υψόμετρο 96 μέτρων.http://www.distancesfrom.com/distance-from-Zagreb-Airport-to-Slavonski-Brod-Hrvatska/DistanceHistory/2436833.aspxhttp://www.uniglobeadyartravel.com/place/view/slavonski-brod Αποτελεί μια σημαντική διασταύρωση του τμήματος της Ποσαβίνα του αυτοκινητόδρομου και του σιδηροδρομικού δικτύου που συνδέει το Ζάγκρεμπ με το Βελιγράδι.

Η οικονομία της πόλης βασίζεται στην γεωργία, την αμπελουργία, την επεξεργασία μετάλλων, την ξυλεία, τα κλωστοϋφαντουργικά προϊόντα, το δέρμα, τα τρόφιμα, τα οικοδομικά υλικά και την τυπογραφία.

Ο τομέας της παροχής υπηρεσιών βρίσκεται σε αναπτυσσόμενο σημείο, εξαιτίας του τουρισμού. Η πόλη διαθέτει μια σημαντική πολιτιστική κληρονομιά, όπως ένα κάστρο και ένα μοναστήρι Φραγκισκανών.

Κλίμα

 Απογραφή 1991 

Κατά την απογραφή του 1991, το Σλαβόνσκι Μπροντ είχε 55.683 κατοίκους, εκ των οποίων οι 44.541 ήταν Κροάτες και οι 4.685 ήταν Σέρβοι.

 Αδελφοποιημένες πόλεις 
  Τσέλιε - Σλοβενία

Εικόνες

Παραπομπές

Κατηγορία:Πόλεις της Κροατίας
Κατηγορία:Σλαβονία